సుందర్‌లాల్ పట్వా

సుందర్ లాల్ పట్వా (1924 నవంబరు 11 - 2016 డిసెంబరు 28) భారతీయ రాజకీయ నాయకుడు. ఆయన మధ్యప్రదేశ్ 11వ ముఖ్యమంత్రిగా, భారత ప్రభుత్వంలో క్యాబినెట్ మంత్రిగా పనిచేశాడు.

ఆయనకు భారత ప్రభుత్వం 2017లో మరణానంతరం రెండవ అత్యున్నత పౌర పురస్కారం అయిన పద్మ విభూషణ్ అందించింది.

 జననం 
ఆయన మధ్యప్రదేశ్‌లోని నీముచ్ జిల్లాలో మానస, రాంపుర మధ్య ఉన్న కుక్రేశ్వర్ గ్రామంలో జన్మించాడు.

 రాజకీయ ప్రస్థానం 
ఆయన భారతీయ జనతా పార్టీ సభ్యుడు. 1997లో ఛింద్వారా నియోజకవర్గం నుంచి పార్లమెంటు సభ్యునిగా కాంగ్రెస్ బలమైన వ్యక్తి కమల్ నాథ్‌ను ఓడించిన ఏకైక రాజకీయ నాయకుడు.

రెండు పర్యాయాలు ముఖ్యమంత్రిగా ఉన్న ఆయన మొదటిసారి జనతాపార్టీ నుంచి నెల రోజులకన్నా తక్కువకాలం (1980 జనవరి 20 నుంచి ఫిబ్రవరి 17 వరకు) ఉన్నాడు. ఇక రెండోసారి భారతీయ జనతాపార్టీ అభ్యర్థిగా ఎన్నికై ముఖ్యమంత్రిగా 1990 మార్చి 5 నుంచి 1992 డిసెంబరు 15 వరకు సేవలందించాడు.

ఆయన రాజకీయ ప్రస్థానం భారతీయ జనసంఘ్తో ప్రారంభమైంది. అయితే ఈ పార్టీ 1977లో జనతా పార్టీలో విలీనమైంది.

 వ్యక్తిగత జీవితం 
ఆయన ఇద్దరు మేనల్లుళ్ళు కూడా రాజకీయాల్లోకి వచ్చారు. సురేంద్ర పట్వా మొదటిసారిగా భోజ్‌పూర్ నుండి మధ్యప్రదేశ్ విధానసభకు 2008లో ఎన్నికయ్యాడు. ఆయన మధ్యప్రదేశ్ రాష్ట్ర ప్రభుత్వంలో మంత్రిగా ఉన్నాడు.

ఆయన మరో మేనల్లుడు మంగళ్ పట్వా (1965-2015) 1998లో మానస స్థానం నుంచి ఎన్నికల్లో పోటీ చేసి ఓడిపోయాడు. బీజేపీ నీముచ్ జిల్లా విభాగానికి అధ్యక్షుడయ్యాడు. మంగళ్ పట్వా 2015లో రోడ్డు ప్రమాదంలో మరణించాడు.

 మరణం 
92 ఏళ్ల సుందర్‌లాల్‌ పట్వా గుండె సంబంధ సమస్యతో బాధపడుతూ 2016 డిసెంబరు 28న కన్నుమూసాడు.

 ఇవీ చూడండి 

 పద్మ పురస్కార గ్రహీతల జాబితా - 2017

 మూలాలు 

వర్గం:1924 జననాలు
వర్గం:2016 మరణాలు
వర్గం:భారతీయ జనతా పార్టీ ముఖ్యమంత్రులు
వర్గం:మధ్యప్రదేశ్ ముఖ్యమంత్రులు
వర్గం:భారత ఎంపీలు 1996–1997
వర్గం:భారత ఎంపీలు 1999–2004
వర్గం:మధ్యప్రదేశ్ ఎమ్మెల్యేలు 1957–1962
వర్గం:మధ్యప్రదేశ్ ఎమ్మెల్యేలు 1977–1980
వర్గం:మధ్యప్రదేశ్ ఎమ్మెల్యేలు 1980–1985
వర్గం:మధ్యప్రదేశ్ ఎమ్మెల్యేలు 1990–1992
వర్గం:మధ్యప్రదేశ్ లోక్ సభ సభ్యులు
వర్గం:భారతీయ జనసంఘ్ రాజకీయ నాయకులు
వర్గం:మధ్యప్రదేశ్‌ ప్రతిపక్ష నాయకులు
వర్గం:జనతా పార్టీ ముఖ్యమంత్రులు
వర్గం:జనతా పార్టీ రాజకీయ నాయకులు
వర్గం:మధ్యప్రదేశ్ భారతీయ జనతా పార్టీ రాజకీయ నాయకులు
వర్గం:ప్రజా వ్యవహారాలలో పద్మవిభూషణ్ గ్రహీతలు
వర్గం:పద్మవిభూషణ పురస్కార గ్రహీతలు